b'\n_START_ARTICLE_\nPintura (el guant blanc)\n_START_SECTION_\nContext hist\xc3\xb2ric\n_START_PARAGRAPH_\nEntre els anys 1925 i 1927, Joan Mir\xc3\xb3 fa m\xc3\xa9s d\xe2\x80\x99un centenar d\xe2\x80\x99obres a Mont-roig i a Par\xc3\xads. S\xc3\xb3n les anomenades \xc2\xabPintures de somni\xc2\xbb, de les quals forma part aquesta obra. A Pintura (El guant blanc) els elements apareixen descontextualitzats. El llenguatge \xc3\xa9s figuratiu, per\xc3\xb2 l\xe2\x80\x99escenari de la representaci\xc3\xb3 no \xc3\xa9s cap paisatge ni cap altre lloc, sin\xc3\xb3 un fons neutre i monocrom. Mir\xc3\xb3 es deslliura dels detalls descriptius i la seva creaci\xc3\xb3 es torna silenciosa, amb pocs elements, els quals condensen tot el significat, sovint enigm\xc3\xa0tic, que troba un marc de refer\xc3\xa8ncia en el llenguatge po\xc3\xa8tic, ple d\xe2\x80\x99evocacions.'